Imran Tahir (* 27 Maart 1979 in Lahore, Pakistan) is 'n voormalige Suid-Afrikaanse krieketspeler. Tahir het vir die Proteas in T20I, asook die KZN Dolfyne in Suid-Afrika, en vir die Chennai Super Kings in die Indiese Premierliga gespeel. Hy het tydens die Krieketwêreldbeker 2011, Krieketwêreldbeker 2015 en Krieketwêreldbeker 2019 vir Suid-Afrika gespeel. Op 15 Junie 2016 was Tahir die eerste Suid-Afrikaanse bouler om sewe paaltjies in 'n EDI in te oes, en die vinnigste Suid-Afrikaner om 100 EDI paaltjies te neem (in 58 wedstryde). Op 17 Februarie 2017 was Tahir die Suid-Afrikaner wat die vinnigste 50 T20I paaltjies behaal het. In Maart 2019 het Tahir sy uittrede uit EDI-krieket ná die Krieketwêreldbeker 2019 aangekondig. Imran Tahir is in Lahore in Pakistan gebore, en het sy krieket daar leer speel. Hy het op die ouderdom van 16 begin werk om sy familie te onderhou. (af) "Tahir laat steeds die paaltjies spat". Maroela Media. 29 Augustus 2019. Geargiveer vanaf die oorspronklike op 17 Desember 2019. Besoek op 30 Augustus 2019. (en) "Tahir, Amla lead South Africa to another bonus-point win".